stanford-oval/wikipedia huggingface dataset:
เวสต์มินสเตอร์แอบบีย์
พระราชพิธีบรมราชาภิเษก

ตั้งแต่พระราชพิธีบรมราชาภิเษกของทั้งพระเจ้าฮาโรลด์ กอดวินสัน และสมเด็จพระเจ้าวิลเลียมที่ 1 แห่งอังกฤษในปี ค.ศ. 1066 แล้วมหาวิหารก็ใช้เป็นสถานที่สำหรับการทำพระราชพิธีบรมราชาภิเษกของพระมหากษัตริย์ของอังกฤษและของสหราชอาณาจักรทุกพระองค์ ยกเว้นพระเจ้าเอ็ดเวิร์ดที่ 5 และพระเจ้าเอ็ดเวิร์ดที่ 8 ผู้ทรงไม่มีโอกาสเข้าทำพระราชพิธีบรมราชาภิเษก เมื่อพระเจ้าเฮนรีที่ 3 ขึ้นครองราชย์พระองค์ทรงไม่สามารถทำพิธีราชาภิเษกในลอนดอนได้ เพราะพระเจ้าหลุยส์ที่ 8 แห่งฝรั่งเศสทรงยึดลอนดอนอยู่ในขณะนั้น พระองค์จึงทรงย้ายไปทำพระราชพิธีบรมราชาภิเษกที่มหาวิหารกลอสเตอร์ในกลอสเตอร์เชอร์ แต่พระสันตปาปาทรงเห็นว่าเป็นการไม่ถูกต้อง พระเจ้าเฮนรีที่ 3 จึงทรงทำพระราชพิธีบรมราชาภิเษกเป็นครั้งที่สองในมหาวิหารเวสต์มินสเตอร์เมื่อวันที่ 17 พฤษภาคม ค.ศ. 1220 เลดี้เจน เกรย์ผู้ครองราชย์เพียงเก้าวันก็มิได้มีพระราชพิธีบรมราชาภิเษก ตามธรรมเนียมแล้วอาร์ชบิชอปแห่งแคนเทอร์เบอรีจะเป็นเคลอริกผู้ทำพิธีพระราชพิธีบรมราชาภิเษก บัลลังก์ที่ใช้ประทับระหว่างพิธีคือพระราชบัลลังก์นักบุญเอ็ดเวิร์ด (St Edward's Chair) ที่เก็บไว้ภายในอาสนวิหารและใช้มาตั้งแต่ ค.ศ. 1308 ระหว่าง ค.ศ. 1301 ถึง ค.ศ. 1996 ภายใต้บัลลังก์มีหินแห่งสโคน (Stone of Scone) ซึ่งเดิมเป็นหินที่พระมหากษัตริย์แห่งสกอตแลนด์ทรงใช้ในพระราชพิธีบรมราชาภิเษก แต่ปัจจุบันหินแห่งสโคนถูกนำกลับไปเก็บที่ปราสาทเอดินบะระในสกอตแลนด์จนกว่าจะถึงพระราชพิธีบรมราชาภิเษกครั้งต่อไป
การบรรจุศพและอนุสรณ์

พระเจ้าเฮนรีที่ 3 ทรงสร้างมหาวิหารเวสต์มินสเตอร์ใหม่เพื่อเป็นเกียรติแก่นักบุญสมเด็จพระเจ้าเอ็ดเวิร์ดผู้สารภาพ วัตถุมงคลของพระเจ้าเอ็ดเวิร์ดที่เดิมอยู่ภายในสักการสถานในมหาวิหารแต่ในปัจจุบันย้ายไปอยู่ภายใต้ที่เก็บศพภายใต้พื้นโมเสกคอสมาติหน้าแท่นบูชาเอก ส่วนพระบรมศพของพระเจ้าเฮนรีที่ 3 เองก็ถูกบรรจุไว้ในที่บรรจุอันงดงามไม่ไกลนัก เช่นเดียวกับพระมหากษัตริย์ราชวงศ์แพลนทาเจเน็ท และพระญาติพระวงศ์อีกหลายพระองค์ หลังจากการบรรจุพระบรมศพของพระเจ้าเฮนรีที่ 3 แล้วการบรรจุศพภายในมหาวิหารก็กลายเป็นประเพณีของการบรรจุพระบรมศพของพระมหากษัตริย์และพระราชินีเกือบทุกพระองค์ต่อมา ยกเว้นบางพระองค์เช่นพระเจ้าเฮนรีที่ 8 และพระเจ้าชาร์ลส์ที่ 1 ที่ได้รับการบรรจุที่ห้องสวดมนต์เซนต์จอร์จที่พระราชวังวินด์เซอร์เช่นเดียวกับพระมหากษัตริย์และพระราชวงศ์หลังจากรัชสมัยของพระเจ้าจอร์จที่ 2
พระบรมศพหรือพระศพของพระมหากษัตริย์หรือพระราชวงศ์จะบรรจุไว้ภายในห้องสวดมนต์ต่าง ๆ ภายในมหาวิหาร ส่วนศพของนักบวชและผู้อื่นที่เกี่ยวข้องกับมหาวิหารเวสต์มินสเตอร์ก็จะบรรจุภายในระเบียงฉันนบถและบริเวณอื่นในมหาวิหาร เช่นกวีคนสำคัญของอังกฤษเจฟฟรีย์ ชอเซอร์ผู้เคยพำนักอยู่ที่มหาวิหารเวสต์มินสเตอร์และเป็นข้าราชสำนักขณะที่มีชีวิตอยู่ กวีคนอื่นก็ถูกบรรจุไว้ในบริเวณเดียวกันที่เรียกกันว่า “มุมกวี” ที่ได้แก่วิลเลียม เบลค โรเบิร์ต เบิร์นส และวิลเลียม เชกสเปียร์เป็นต้น ต่อมาการบรรจุศพกันในมหาวิหารกลายมาเป็นสิ่งที่เชิดหน้าชูตา จึงทำให้เผยแพร่ไปยังการบรรจุศพบุคคลสำคัญจากอาชีพต่าง ๆ เช่นนักการเมือง นักวิทยาศาสตร์ หรือนักการทหารเป็นต้น
ดูเพิ่ม

คริสต์ศาสนสถาน
สถาปัตยกรรมกอธิค
มหาวิหารในสหราชอาณาจักร
แผนผังมหาวิหาร
สถาปัตยกรรมการก่อสร้างมหาวิหารในยุโรปตะวันตก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มหาวิหารเวสต์มินสเตอร์
สมุดภาพ

มหาวิหารเวสต์มินสเตอร์
ด้านหลังที่ภายในเป็นห้องสวดมนต์พระแม่มารี
ทิวทัศน์กลางคืน
ค้ำยันด้านนอก
ทางเดินกลาง
เพดานโค้งแบบกอธิค
ฉากกางเขน
พรมทอแขวนผนัง
ภายในห้องสวดมนต์พระแม่มารี
พระบรมศพของพระเจ้าเอ็ดเวิร์ดที่ 3
แผนผังมหาวิหาร ค.ศ. 1894
ขบวนแห่ขุนนางแห่งบาธหน้ามหาวิหารเวสต์มินสเตอร์โดยคานาเล็ตโต ค.ศ. 1749
แผนผังมหาวิหารเวสต์มินสเตอร์ ค.ศ. 2008
พระราชบัลลังก์นักบุญเอ็ดเวิร์ด
ระเบียงคด
เอลิส

| เอลิส |
| --- | --- |
ที่เกิด: ประเทศไทย
แนวเพลง: ร็อค
ช่วงปี: 2562–ปัจจุบัน
ค่ายเพลง: มูฟเรเคิดส์ ในเครือ มิวซิกมูฟ

สมาชิก: กัญญ์กุลณัช ปัญญากิตตินันท์  ปลายฟ้า ชาญกล ชนิษฐา โลจนานนท์ อำไพพรรณ สุธิราธิกุล
อดีตสมาชิก: วรางคณา   มีทอง
เอลิส (Aliz) เป็นวงร็อกหญิงไทยในสังกัดมูฟเรเคิดส์ (Move Records) ในเครือมิวซิกมูฟ ก่อตั้งขึ้นในปี พ.ศ. 2562 โดยการคัดเลือกของ โอ๊บ - เพิ่มศักดิ์ พิสิฐสังฆการ โปรดิวเซอร์และผู้บริหารมือทอง โดยได้คัดเลือกสมาชิกชุดแรกของวงที่ถือว่าเป็นนักร้องนักดนตรีในระดับ A-List นำมารวมกันไว้ด้วยกัน เพื่อที่จะปลุกกระแสของพลังหญิงขึ้นมาในวงการเพลงไทยอีกครั้ง
ประวัติ

วงเอลิซเป็นการรวมตัวของนักร้องและนักดนตรีหญิง 4 คน ที่ไม่เคยรู้จักกันมาก่อน โดยเริ่มจากน้ำซึ่งเป็นนักร้องนำ ทำให้โอ๊บซึ่งเป็นผู้บริหารค่ายเกิดความสนใจที่จะสร้าง "วงร็อคหญิง" ขึ้น จากนั้นจึงค้นหานักดนตรีหญิง โดยเลือกจากผลงานผ่านช่องทางสื่อสังคมต่าง ๆ จนได้ ตาล มือกลอง, ลูกหวาย มือกีตาร์ และเอิง มือเบส มาร่วมวง ตามลำดับ
คำว่า "Aliz" มีที่มาจาก "ศิลปิน A-List" โดยผู้คิดชื่อนี้คือโอ๊บ ซึ่งเป็นการรวมกันของนักร้องและนักดนตรีหญิงระดับ A ของค่าย และถึงแม้ทั้ง 4 คนจะไม่เคยรู้จักกันมาก่อนและมาจากหลากหลายที่มา แต่ทุกคนก็สามารถทำงานเพลงร่วมกันได้อย่างลงตัว และนำสิ่งที่ผู้หญิงทุกคนมีคือ "ความอ่อนไหว" มาปรับใช้ในตำแหน่งของแต่ละคน และเกิดเป็นพลังในการทำเพลงและเล่นดนตรีร่วมกัน
วงเอลิซได้ออกทัวร์ไปแสดงตามสถานที่ต่างๆ แม้ต่อมาจะได้รับผลกระทบจากสถานการณ์โรค Covid-19 หลังจากเดบิวต์ได้ไม่นาน  แต่วงก็ได้ผลิตผลงานเพลงออกมาอย่างต่อเนื่อง ปัจจุบันมีผลงานเพลงของวงทั้งสิ้น 10 เพลง ผลงาน cover มากมาย โดยเฉพาะเพลง เถียนมี่มี่  ที่วงทำขึ้นในช่วงตรุษจีนปี 2563 ซึ่งเป็นคลิปที่สร้างกระแสให้มีคนรู้จักวงมากขึ้น
ในเดือนพฤษภาคม 2565 วงได้เกิดการเปลี่ยนแปลงอีกครั้ง เนื่องจาก เอิง วรางคณา มือเบสของวง ได้ประกาศยุติบทบาทการเป็นสมาชิกวง เนื่องจากปัญหาสุขภาพ และต่อมาวงได้เปิดออดิชั่น และได้ บุ๊ค อำไพพรรณ   สุธิราธิกุล อดีตสามาชิกวง LaBis มารับหน้าที่มือเบสของวง จนถึงปัจจุบัน
สมาชิก > สมาชิกปัจจุบัน

| ชื่อ-นามสกุล (ชื่อเล่น) | วันเกิด (อายุ) | ตำแหน่ง | ผลงานที่ผ่านมา/ผลงานในปัจจุบัน |
| --- | --- | --- | --- |
| กัญญ์กุลณัช ปัญญากิตตินันท์ (น้ำ) | 6 พฤศจิกายน 2537 (30 ปี) | นักร้องนำ (2562–ปัจจุบัน) | ผลงานที่ผ่านมา รองชนะเลิศ อันดับ 3 รายการ ทรู อะคาเดมี่ แฟนเทเชีย ซีซั่นที่ 11  อดีตศิลปิน สังกัด ทรูแฟนเทเชีย  ผลงานการแสดงเรื่อง แผนรักฉบับออร์แกนิก ช่อง ทรูโฟร์ยู รับบท จุฑามาศ  ผลงานการแสดงเรื่อง บ่วงหงส์ ช่อง 3 รับบท กานดา  ผลงานการแสดงเรื่อง Beauty Boy ผู้ชายขายสวย ช่อง 3 รับบท น้องหนู  ผลงานการแสดงเรื่อง รักนิรมิต ช่อง True4U รับบท ดวงตา (พาร์ทอดีต)  ผลงานการแสดงเรื่อง My Engineer มีช็อป มีเกียร์ มีเมียรึยังวะ  แอพลิเคชั่น WeTV รับบท ถิงถิง  ละครเวทีเรื่อง บ้านเรือนเคียงกัน สุนทราภรณ์ เดอะมิวสิคัล รับบท ก้อย  นางเอก MV เพลง นับถอยหลัง - โอ ศิร์ภูมิ The Voice thailand ซีซัน 5  นางเอก MV เพลง อยากได้ (Only Fan) - INDIO  ผู้ประกาศข่าวช่อง True ผลงานปัจจุบัน พิธีกรรายการ Coming soon ช่อง True Inside  พิธีกรรายการ การ์ตูนดังสุดสัปดาห์ ช่อง 7HD  ดีเจ คลื่น 88.5 Goodtime Radio  เจ้าของร้าน Repeat Ari |
| ปลายฟ้า ชาญกล (ลูกหวาย) | 19 สิงหาคม 2542 (25 ปี) | มือกีตาร์ (2562–ปัจจุบัน) | ผลงานที่ผ่านมา สมาชิกวง The Ambulance  ประกวดรายการ ไทยแลนด์ก็อตทาเลนต์ ซีซั่นที่ 6  เข้ารอบ 8 ทีมสุดท้าย รายการ ฮอตเวฟมิวสิกอวอร์ดส์ 2017 |
| ชนิษฐา โลจนานนท์ (ตาล) | 19 เมษายน 2539 (28 ปี) | มือกลอง (2562–ปัจจุบัน) | ผลงานปัจจุบัน เจ้าของช่องยูทูบ Tarn Softwhip  อาจารย์ผู้สอนและเจ้าของ โรงเรียนสอนดนตรี Softwhip Music School |
| อำไพพรรณ   สุธิราธิกุล (บุ๊ค) | 20 ตุลาคม 2537 (30 ปี) | มือเบส (2565–ปัจจุบัน) | ผลงานที่ผ่านมา อดีตสมาชิกวง LaBis  สังกัด LOVEiS Entertainment ผลงานปัจจุบัน อาจารย์สอนกีตาร์ ที่ Music arms |
สมาชิก > อดีตสมาชิก

| ชื่อ-นามสกุล (ชื่อเล่น) | วันเกิด (อายุ) | ตำแหน่ง | ผลงานที่ผ่านมา |
| --- | --- | --- | --- |
| วรางคณา มีทอง (เอิง) | 13 เมษายน 2535 (32 ปี) | มือเบส (2562–2565) |  ประกวดรายการ ฮอตเวฟมิวสิกอวอร์ดส์  อดีตสมาชิกวง "สตรี" และ วง "เอปิก" (Epic) |
ผลงาน > เพลง

| 0 | 1 | 2 | 3 |
| --- | --- | --- | --- |
| ชื่อเพลง | วันที่ปล่อยเพลง | อัลบั้ม | สมาชิกในอัลบั้ม |
| Lost | 29 เมษายน พ.ศ. 2562 | First class (ดิจิทัล อัลบั้ม) | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, เอิง วรางคณา |
| เรื่องชั่วคราว | 28 พฤษภาคม พ.ศ. 2562 | First class (ดิจิทัล อัลบั้ม) | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, เอิง วรางคณา |
| เข้าใจไปเอง | 19 พฤศจิกายน พ.ศ. 2562 | First class (ดิจิทัล อัลบั้ม) | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, เอิง วรางคณา |
| Goodnight | 12 พฤษภาคม พ.ศ. 2563 | First class (ดิจิทัล อัลบั้ม) | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, เอิง วรางคณา |
| ภาพลวงตา | 13 สิงหาคม พ.ศ. 2563 | First class (ดิจิทัล อัลบั้ม) | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, เอิง วรางคณา |
| ไปไหนก็ไป | 9 ธันวาคม พ.ศ. 2563 | First class (ดิจิทัล อัลบั้ม) | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, เอิง วรางคณา |
| โกเมนนาไซ | 28 มกราคม พ.ศ. 2564 | First class (ดิจิทัล อัลบั้ม) | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, เอิง วรางคณา |
| จาง | 11 กรกฎาคม พ.ศ. 2565 |  | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, บุ๊ค อำไพพรรณ |
| ทำให้รักแต่ไม่รัก | 15 มิถุนายน พ.ศ. 2566 |  | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, บุ๊ค อำไพพรรณ |
| คนที่โลกไม่ต้องการ | 28 กันยายน พ.ศ. 2566 |  | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, บุ๊ค อำไพพรรณ |
| รถไฟเหาะ (Rollercoaster) | 8 กุมภาพันธ์ พ.ศ. 2567 |  | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, บุ๊ค อำไพพรรณ |
| ไม่เล่นนะคะ | 19 กันยายน พ.ศ. 2567 |  | น้ำ กัญญ์กุลณัช, ลูกหวาย ปลายฟ้า, ตาล ชนิษฐา, บุ๊ค อำไพพรรณ |
คอนเสิร์ต

| ชื่อคอนเสิร์ต | วันที่ | สถานที่ |
| --- | --- | --- |
| Farm Fest On The Hill | 28 พฤศจิกายน พ.ศ. 2562 | สิงห์ปาร์ค เชียงราย |
| กาลครั้งนี้ Chill | 30 พฤศจิกายน พ.ศ. 2562 | สวนป่ารีสอร์ท จ.สุรินทร์ |
| Pattaya Countdown 2020 | 4 ธันวาคม พ.ศ. 2562 | ศูนย์การค้าเซ็นทรัลเฟสติวัล พัทยา |
| Emporium Emquatier Let's Save Australia Together | 19 มกราคม พ.ศ. 2563 | ศูนย์การค้า Emquatier |
| CAT T-SHIRT | 26 กันยายน พ.ศ.2563 | แอร์พอร์ต เรล ลิงก์ สถานีมักกะสัน |
| ให้เพลงแทนใจ 2020 | 9 พฤศจิกายน พ.ศ. 2563 | ศูนย์การค้า Central World |
| Hotel Fest | 3 เมษายน พ.ศ. 2564 | โรงแรม Rayong Marriott Resort & Spa จ.ระยอง |
| งานประกาศรางวัล Guitar Mag Aeards 2021 | 10 พฤษภาคม พ.ศ. 2565 | ศูนย์การค้า ShowDC |
| Match May Concert | 27 พฤษภาคม พ.ศ. 2566 | Search Studio |
| Crops & Chords Genesis Music Festival | 7-8 ตุลาคม พ.ศ. 2566 | Cishan Agriculture Park, เกาสง, ประเทศไต้หวัน |
| International Balloon Fiesta 2024 | 17 กุมภาพันธ์ พ.ศ. 2567 | สิงห์ปาร์ค เชียงราย |
| Waterzonic 2024 | 1 มิถุนายน พ.ศ. 2567 | Kunming, CHINA |
| Siam Music Fest 2024 | 14 ธันวาคม พ.ศ. 2567 | Siam Square |
| 50 Golden Years of China Thailand Friendship | 17 มกราคม พ.ศ. 2568 | Central wOrld |
แหล่งข้อมูลอื่น

Aliz ที่ Facebook
Aliz ที่ Instagram
Aliz ที่ Twitter
Aliz ที่ YouTube
Muzik Move Records ที่ YouTube
เสรีโรจน์ ไชยพร

| โรจิ เซนเซ (Roji Sensei) |
| --- | --- |

เกิด: เสรีโรจน์ ไชยพร  (1985-08-22) 22 สิงหาคม ค.ศ. 1985 (39 ปี) กรุงเทพมหานคร
สัญชาติ: ไทย
อาชีพ: ผู้กํากับ, นักแสดงอิสระ, คอนเท้นครีเอเตอร์
ปีปฏิบัติงาน: 2021-ปัจจุบัน
เว็บไซต์: http://www.roj-j.com
เสรีโรจน์ ไชยพร ชื่อเล่น โรจน์ เป็นผู้กํากับภาพยนต์โฆษณา/มิวสิควีดีโอ, นักแสดงอิสระ และ คอนเทนต์ครีเอเตอร์ผู้สร้างช่องแนวเอดูเทนเมนต์ (Edutainment) ที่มีชื่อว่า  Roji Sensei บนแพลตฟอร์ม ยูทูบ, ติ๊กต็อก และ เฟซบุ๊ก ที่เป็นที่รู้จักจากการแสดงเป็นตัวละคร โรจิ เซนเซย์ และ นายสมชาย สุดหล่อ สองคาแรคเตอร์ผู้ดําเนินรายการที่แนะนำข้อมูลเกี่ยวกับประเทศญี่ปุ่นและจากประเทศอื่น ๆ
ประวัติ

เสรีโรจน์ ไชยพร เกิดวันที่ 22 สิงหาคม พ.ศ. 2528 ที่ จังหวัดกรุงเทพมหานคร เป็นบุตรของไพโรจน์ ไชยพร อดีตรัฐมนตรีช่วยว่าการกระทรวงพาณิชย์ และ อมรา อโลฮ่า ไชยพร ชาวเยอรมันที่เกิดและเติบโตที่เมืองโตเกียว ประเทศญี่ปุ่น
ประวัติ > การศึกษา

เสรีโรจน์ได้เข้าศึกษาระดับประถมศึกษาที่ โรงเรียนกรุงเทพคริสเตียนวิทยาลัย และได้ย้ายไปที่โรงเรียนนานานชาติ NIST พร้อมสําเร็จการศึกษาระดับมัธยมศึกษาในปี พ.ศ. 2547 ต่อมาได้เข้าศึกษาระดับปริญญาตรีสาขา International Studies ที่ International Christian University (国際基督教大学) และ วิทยาลัยเทคนิค Tokyo Visual Arts (専門学校東京ビジュアルアーツ) สาขาสื่อสารมวลชน ที่เมืองโตเกียว ประเทศญี่ปุ่น
ประวัติ > การทํางาน

หลักจบการศึกษา เสรีโรจน์ได้เข้าทํางานตําแหน่งผู้ช่วยผู้กํากับที่ บริษัท ฟีโนมีนา จำกัด และลาออกมาเป็นผู้ประสานงานกองถ่ายสําหรับภาพยนต์ญี่ปุ่นในภูมิภาคเอเซีย ต่อมาเสรีโรจน์ได้รับการชักชวนให้เข้าทํางานกับ บริษัท Aoi Inc. ประเทศญี่ปุ่นในตําแหน่งผู้กํากับ ก่อนจะกลับประเทศไทยเพื่อประกอบอาชีพผู้กํากับภาพยนต์อิสระ[ต้องการอ้างอิง]
ในปี พ.ศ. 2562 เสรีโรจน์ได้เริ่มช่อง Roji Sensei (เดิมชื่อ ญี่ปุ่นถ่อยๆ) ทางยูทูป แต่ล้มเลิกไปหลังผลิตผลงานได้เพียง 3 คลิป จนกระทั้งได้มาลองมือใหม่ในปี พ.ศ. 2564 บนแพลตฟอร์มติ๊กต็อก และด้วยผลตอบรับที่ดีจึงตัดสินใจทําต่อจนเติบโตเป็นหนึ่งในช่องสายเอดูเทนเมนต์ที่มาแรงที่สุดในปัจจุบัน ด้วยผู้ติตามมากกว่า 600,000 บัญชีในแพลตฟอร์มติ๊กต๊อก และ 240,000 บัญชีในยูทูป
ผลงานการแสดง

| พ> ศ. | เรื่อง | บท | ช่อง | หมายเหตุ |
| --- | --- | --- | --- | --- |
| 2566 | Cherry Magic 30 ยังซิง | ทานากะ | จีเอ็มเอ็ม 25 |  |
| 2567 | Naka de Salon นาคา เดอ ซาลอน | เจ้าพ่อสมุทร | ช่อง 3 เอชดี |  |
ผลงานการกำกับ > มิวสิควีดีโอ

BNK48 บ๊ายบาย…นายพลาสติก (Kami7 Go Green)
Shining Star: Beautiful Love[ต้องการอ้างอิง]
LIPTA:  ไม่ต้องขอโทษ[ต้องการอ้างอิง]
LIPTA: เชื่อฉันนะ..เถอะนะ[ต้องการอ้างอิง]
LIPTA:  เอิ้ว[ต้องการอ้างอิง]
ผลงานการกำกับ > หนังสั้น

Week-End (สิ้นสัปดาห์)
รางวัล

AdFest 2012 - Thailand : SILVER (TVC), BRONZE (Internet Film)
SPIKE ASIA 2011 - Singapore : BRONZE (PSA)
AdStars 2011 - Korea : BRONZE (PSA)
ACC 2011 - Japan : Finalist (PSA)
Channel [V] Thailand Music Video Awards 2011 : Nominated for best Art Direction
Thai Short Film & Video Festival 2010 : Official Selection (Narrative Short Film)
เจ้าพระยาภาณุวงศ์มหาโกษาธิบดี (ท้วม บุนนาค)

| เจ้าพระยาภาณุวงศ์มหาโกษาธิบดี  (ท้วม บุนนาค) ป> จ., ป.ช. |
| --- | --- |

ข้อมูลส่วนบุคคล
เกิด: พ.ศ. 2373
เสียชีวิต: 13 พฤษภาคม พ.ศ. 2456 (83 ปี)
คู่สมรส: คุณหญิงสุ่น (หย่า)
บุพการี: สมเด็จเจ้าพระยาบรมมหาประยูรวงศ์ (ดิศ บุนนาค) (บิดา) หม่อมพึ่ง (มารดา)

เจ้าพระยาภาณุวงศ์มหาโกษาธิบดี (ท้วม บุนนาค) เกิดเมื่อ พ.ศ. 2373 ในรัชสมัยพระบาทสมเด็จพระนั่งเกล้าเจ้าอยู่หัว เป็นบุตรสมเด็จเจ้าพระยาบรมมหาประยูรวงศ์ (ดิศ) กับหม่อมพึ่ง ธิดาเจ้าพระยาพลเทพ (บุญนาก บ้านแม่ลา) เข้ารับราชการในรัชสมัยพระบาทสมเด็จพระจอมเกล้าเจ้าอยู่หัว เป็นนายไชยขรรค์ หุ้มแพรมหาดเล็ก แล้วเป็นจมื่นทิพรักษา และจมื่นราชามาตย์ ปลัดกรมพระตำรวจในซ้าย ตามลำดับ จนใน พ.ศ. 2400 พระบาทสมเด็จพระจอมเกล้าเจ้าอยู่หัวโปรดเกล้าฯ ให้คณะทูตไปเจริญสัมพันธไมตรี ณ ประเทศอังกฤษ ซึ่งครั้งนั้นมีพระยามนตรีสุริยวงศ์ (ชุ่ม บุนนาค) เป็นราชทูตนั้น จมื่นราชามาตย์ (ท้วม บุนนาค) ได้ทำหน้าที่เป็นผู้กำกับเครื่องราชบรรณาการ ที่จะนำไปถวายสมเด็จพระราชินีนาถวิกตอเรีย เมื่อกลับมา โปรดเกล้าฯ ให้เลื่อนบรรดาศักดิ์ขึ้นเป็นพระเพชรพิไสยศรีสวัสดิ์ ปลัดเมืองเพชรบุรี ท่านเป็นแม่กองคุมการก่อสร้างพระนครคีรี ที่เขาวัง จังหวัดเพชรบุรี สร้างสะพานช้างข้ามแม่น้ำเพชรบุรี สร้างถนนจากเขาวังไปเขาหลวง และถนนราชวิถี เป็นต้น
ประวัติ

เมื่อพระยามนตรีสุริยวงศ์ (ชุ่ม บุนนาค) ที่สมุหพระกลาโหมฝ่ายเหนือถึงอนิจกรรมลง พระบาทสมเด็จพระจอมเกล้าเจ้าอยู่หัวโปรดเกล้าฯ ให้เลื่อนบรรดาศักดิ์พระเพชรพิไสยฯ เป็นพระยาเทพประชุน ตำแหน่งปลัดทูลฉลองกรมกลาโหม แล้วโปรดเกล้าฯ ให้ออกไปราชการเรื่องสายโทรเลข ที่เมืองสิงคโปร์และเมืองภูเก็ต เมื่อกลับเข้ามาพระนครใน พ.ศ. 2411 โปรดเกล้าฯ ให้เป็นแม่กองการทำพลับพลาค่ายหลวงที่ว่าการแขวงเมืองประจวบคีรีขันธ์ เพื่อเสด็จประทับทอดพระเนตรสุริยุปราคาเต็มดวง
เมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชย์ ท่านทำหน้าที่กราบทูลพระกรุณามอบถวายสรรพสิ่งซึ่งเป็นเครื่องประดับพระบรมราชอิสริยยศ และราชสมบัติทั้งปวงตามพระราชประเพณีแทน เจ้าพระยาศรีสุริยวงศ์ (ช่วง บุนนาค) ผู้สำเร็จราชการแผ่นดินในพระราชพิธีบรมราชาภิเษกของพระบาทสมเด็จพระจุลจอมเกล้าเจ้าอยู่หัว ต่อมา พ.ศ. 2412 ได้เลื่อนขึ้นเป็นเจ้าพระยาภาณุวงศ์มหาโกษาธิบดี ตำแหน่งเสนาบดีกรมพระคลัง และกรมท่า ทั้งว่าการต่างประเทศด้วย และใน พ.ศ. 2416 โปรดเกล้าฯ ให้สร้างเครื่องราชอิสริยาภรณ์ปฐมจุลจอมเกล้า ชุดนี้ขึ้นและได้รับพระราชทานให้แก่เสนาบดีชั้นเจ้าพระยาเป็นครั้งแรก
เจ้าพระยาภาณุวงศ์มหาโกษาธิบดีเป็นเสนาบดีคนแรกของกระทรวงการต่างประเทศ เมื่อวันที่ 14 เมษายน พ.ศ. 2418 หลังจากมีประกาศพระราชบัญญัติตั้งกระทรวงพระคลังมหาสมบัติขึ้น แยกราชการฝ่ายการคลังออกจากกระทรวงการต่างประเทศ ต่อมากราบถวายบังคมลาออกจากตำแหน่งเสนาบดีว่า การต่างประเทศ เนื่องจากมีโรคภัยเบียดเบียน ท่านถึงอสัญกรรมเนื่องจากอัมพาต เมื่อวันที่ 13 พฤษภาคม พ.ศ. 2456 เวลา 12.35 น. สิริอายุได้ 83 ปี ต่อมาเวลา 17.00 น. วันเดียวกัน พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินไปยังบ้านของเจ้าพระยาภาณุวงศ์เพื่อพระราชทานน้ำอาบศพ
ครอบครัว

เจ้าพระยาภาณุวงศ์มหาโกษาธิบดีมีบุตรธิดารวม 25 คน เป็นชาย 17 คน หญิง 8 คน โดย สมรสกับคุณหญิงสุ่น มีบุตร 2 คน ได้แก่
พระยาราชานุประพันธ์ (สุดใจ บุนนาค)
พระยาราชานุประพันธ์ (ทุ้ย บุนนาค)
เจ้าพระยาภาณุวงศ์มหาโกษาธิบดีแยกกันอยู่กับคุณหญิงสุ่นราว 50 ปี และเกิดการพิพาทเรื่องกรรมสิทธิ์การเก็บค่าเช่าตึกจากที่ดินริมวังบูรพาภิรมย์ จนถึงขั้นฟ้องศาลเมื่อ พ.ศ. 2446 แต่ศาลพิเศษยกฟ้อง โดยชี้ว่าสมเด็จเจ้าพระยาบรมมหาประยูรวงศ์ ยกที่ดินผืนให้แก่เจ้าพระยาภาณุวงศ์กับคุณหญิงสุ่นในฐานะสินสมรส ทั้งสองจึงมีกรรมสิทธิ์ในที่ดินร่วมกัน แต่ต่อมาคุณหญิงสุ่นได้ขอรับพระราชทานฟ้องหย่าเพื่อแบ่งสินสมรส เจ้าพระยาภาณุวงศ์ได้รับสินสมรสไปสามส่วน ส่วนคุณหญิงสุ่นในฐานะภรรยาได้รับสินสมรสไปสองส่วน
และมีบุตรธิดากับภรรยาอื่น ที่สำคัญ ได้แก่
พระยาราชานุประพันธ์ (เปีย บุนนาค) มารดาชื่อโหมด
ขุนหลวงพระยาไกรสี (เทียม บุนนาค) มารดาชื่อเผือก
พระยาจำนงดิฐการ (เทพ บุนนาค) มารดาชื่อพร้อม
พระยาธรรมสารเนติ (ถึก บุนนาค) มารดาชื่อขาว
หลวงเทพประกาศ (ทิว บุนนาค) มารดาชื่อขาว
นายเพื่อนมหาดเล็ก มารดาชื่อภุมรี
พระยาศรีธรรมสาสน์ (แทน บุนนาค) มารดาชื่อกลิ่น
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2429 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
ประเทศกัมพูชาในซีเกมส์

| ประเทศกัมพูชา ในซีเกมส์ |
| --- | --- |

รหัสประเทศ: CAM
เอ็นโอซี: คณะกรรมการโอลิมปิกแห่งชาติกัมพูชา
เหรียญ อันดับ 9:  ทอง 65 เงิน 109 ทองแดง 222 รวม 396 
การเข้าร่วมแข่งขันซีเกมส์ (ภาพรวม)
1961 1963 1965 1967–1981 1983 1985 1987 1989–1993 1995 1997 1999 2001 2003 2005 2007 2009 2011 2013 2015 2017 2019 2021 2023
ประเทศกัมพูชาในซีเกมส์ เข้าร่วมการแข่งขันกีฬาซีเกมส์ครั้งแรกในซีเกมส์ 1961 ที่ย่างกุ้ง ประเทศเมียนมาร์ ซึ่งกัมพูชาเป็น 1 ใน 6 สมาชิกที่ร่วมก่อตั้งสมาพันธ์กีฬาแห่งเอเชียตะวันออกเฉียงใต้ (อังกฤษ: South-East Asian Games Federation; SEAGF) แต่ไม่ได้เข้าร่วมแข่งขันซีเกมส์ครั้งแรกในปี ค.ศ. 1959
สรุปเหรียญการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| การแข่งขัน | เจ้าภาพ | ทอง | เงิน | ทองแดง | รวม | อันดับ | นักกีฬา |
| 1959 |  Bangkok | Did not enter | Did not enter | Did not enter | Did not enter | Did not enter | Did not enter |
| 1961 |  Rangoon | 1 | 6 | 4 | 11 | 6 |  |
1963: Cancelled
| 1965 |  Kuala Lumpur | 0 | 0 | 0 | 0 |  |  |
| 1967 |  Bangkok | 0 | 0 | 0 | 0 |  |  |
| 1969 |  Rangoon | Did not enter | Did not enter | Did not enter | Did not enter | Did not enter | Did not enter |
| 19711 |  Kuala Lumpur | 17 | 18 | 17 | 52 | 5 |  |
| 19731 |  Singapore | 9 | 12 | 20 | 41 | 5 |  |
| 1975 |  Bangkok | Did not enter | Did not enter | Did not enter | Did not enter | Did not enter | Did not enter |
| 1977 |  Kuala Lumpur | Did not enter | Did not enter | Did not enter | Did not enter | Did not enter | Did not enter |
| 1979 |  Jakarta | Did not enter | Did not enter | Did not enter | Did not enter | Did not enter | Did not enter |
| 1981 |  Manila | Did not enter | Did not enter | Did not enter | Did not enter | Did not enter | Did not enter |
| 19832 |  Singapore | 0 | 0 | 0 | 8 |  |  |
| 19852 |  Bangkok | 0 | 0 | 0 | 8 |  |  |
| 19872 |  Jakarta | 0 | 1 | 9 | 8 |  |  |
| 1989 |  Kuala Lumpur | Did not enter Did not enter | Did not enter Did not enter | Did not enter Did not enter | Did not enter Did not enter | Did not enter Did not enter | Did not enter Did not enter |
| 1991 |  Manila | Did not enter Did not enter | Did not enter Did not enter | Did not enter Did not enter | Did not enter Did not enter | Did not enter Did not enter | Did not enter Did not enter |
| 1993 |  Singapore | Did not enter Did not enter | Did not enter Did not enter | Did not enter Did not enter | Did not enter Did not enter | Did not enter Did not enter | Did not enter Did not enter |
| 1995 |  Chiang Mai | 0 | 0 | 2 | 9 |  |  |
| 1997 |  Jakarta | 0 | 0 | 6 | 10 |  |  |
| 1999 |  Bandar Seri Begawan | 0 | 0 | 0 | 10 |  |  |
| 2001 |  Kuala Lumpur | 1 | 1 | 5 | 9 |  |  |
| 2003 |  Hanoi, Ho Chi Minh City | 1 | 5 | 11 | 17 | 9 |  |
| 2005 |  Manila | 0 | 3 | 9 | 12 | 10 | 77 |
| 2007 |  Nakhon Ratchasima | 2 | 5 | 12 | 19 | 9 |  |
| 2009 |  Vientiane | 3 | 10 | 27 | 40 | 9 |  |
| 2011 |  Jakarta and Palembang | 4 | 11 | 24 | 39 | 9 | 163 |
| 2013 |  Naypyidaw, Yangon and Mandalay | 8 | 11 | 28 | 47 | 9 | 243 |
| 2015 |  Singapore | 1 | 5 | 7 | 13 | 8 | 178 |
| รวม | รวม | 46 | 83 | 173 | 302 | 9  |  |
1 – Competed as Khmer Republic.
2 – People's Republic of Kampuchea
This medal table is incomplete; you can help by expanding it.
ดูเพิ่ม

ซีเกมส์
อาเซียนพาราเกมส์
แพรววณิชยฐ์ เรืองทอง

| แพรววณิชยฐ์ เรืองทอง |
| --- | --- |
เกิด: 27 ธันวาคม พ.ศ. 2535 (32 ปี) จังหวัดชุมพร ประเทศไทย
สัญชาติ:  ไทย
ชื่ออื่น: แพรว
อาชีพ: นางงาม
มีชื่อเสียงจาก: มิสไทยแลนด์เวิลด์ มิสยูนิเวิร์สไทยแลนด์ มิสซูปราเนชันแนลไทยแลนด์
ส่วนสูง: 1.72 m (5 ft 7 1⁄2 in)
รางวัล: มิสไทยแลนด์เวิลด์ 2018 (รองอันดับ 1) มิสยูนิเวิร์สไทยแลนด์ 2563 (รองอันดับ 3)  มิสซูปราเนชันแนลไทยแลนด์ 2022 (ชนะเลิศ)  มิสซูปราเนชันแนล 2022 (รองอันดับ 1)
แพรววณิชยฐ์ เรืองทอง (ชื่อเล่น แพรว) เป็นนางงามชาวไทย เธอเคยเข้าร่วมประกวดเวทีมิสไทยแลนด์เวิลด์, มิสยูนิเวิร์สไทยแลนด์ และได้เป็น มิสซูปราเนชันแนลไทยแลนด์
การประกวด > นางสาวถิ่นไทยงาม 2561

ในการประกวด นางสาวถิ่นไทยงาม 2561 แพรวสามารถคว้าตำแหน่ง รองชนะเลิศอันดับ1 มาครอง
การประกวด > มิสไทยแลนด์เวิลด์ 2018

ในการประกวด มิสไทยแลนด์เวิลด์ 2018 แพรวสามารถคว้าตำแหน่ง รองชนะเลิศอันดับ1 มาครอง
การประกวด > มิสยูนิเวิร์สไทยแลนด์ 2563

แพรวได้เข้าร่วมประกวด มิสยูนิเวิร์สไทยแลนด์ 2563 และได้รับตำแหน่ง รองชนะเลิศอันดับดับ3
การประกวด > มิสซูปราเนชันแนลไทยแลนด์ 2022

แพรวได้ตัดสินใจทำตามความฝันในการเป็นนางงามของเธออีกครั้ง ด้วยการตัดสินใจสมัครเข้าร่วมประกวด มิสซูปราเนชันแนลไทยแลนด์ 2022 และเธอก็สามารถคว้ามงกุฎชนะเลิศมาได้และจะเป็นตัวแทนประเทศไทยในการประกวด มิสซูปราเนชันแนล 2022 ที่ประเทศโปแลนด์
การประกวด > มิสซูปราเนชันแนล 2022

แพรวเป็นตัวแทนประเทศไทยในการเข้าร่วมประกวด มิสซูปราเนชันแนล 2022 ในเดือนกรกฎาคม ณ ประเทศโปแลนด์ โดยแพรวได้ตำแหน่งรองอันดับที่ 1
แหล่งข้อมูลอื่น

แพรววณิชยฐ์ เรืองทอง ที่อินสตาแกรม
| ก่อนหน้า> รางวัลและความสำเร็จ | รางวัลและความสำเร็จ | แพรววณิชยฐ์ เรืองทอง> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  การ์ลา กูอิลฟู อาเซเบโด |  | รองอันดับ 1 มิสซูปราเนชันแนล  (2022) |  | รอประกาศ |
| เบญจรัตน์ อัครวณิชศิลป์ เอบิ  (แต่งตั้ง) |  |  มิสซูปราเนชันแนลไทยแลนด์  (2022) |  | ภัทราพร หวัง |
| ภัทราพร หวัง  คิม โดเชคาโลวา (ท็อป 5) |  |  รองอันดับ 3 มิสยูนิเวิร์สไทยแลนด์  (2020) |  | กษมา ซื่อตรง |
| ภัทลดา กุลภัคธนภัทร์ |  |  รองอันดับ 1 มิสไทยแลนด์เวิลด์  (2018) |  | พมลชนก ดิลกรัชตสกุล |
หมวดหมู่:นางงาม
หมวดหมู่:มิสซูปราเนชันแนลไทยแลนด์
หมวดหมู่:นางงามไทย
อัยการสูงสุด (ประเทศไทย)

| อัยการสูงสุด |
| --- | --- |
ตราสำนักงานอัยการสูงสุด
ผู้ดำรงตำแหน่งคนปัจจุบัน ไพรัช พรสมบูรณ์ศิริ ตั้งแต่ 1 ตุลาคม พ.ศ. 2567
สมาชิกของ: องค์กรอัยการ
ผู้เสนอชื่อ: วุฒิสภาไทย
ผู้แต่งตั้ง: พระมหากษัตริย์ไทย
วาระ: เมื่อพ้นจากตำแหน่งตามกฎหมาย
ผู้ประเดิมตำแหน่ง: ศาสตราจารย์ ดร.โกเมน ภัทรภิรมย์
สถาปนา: พ.ศ. 2436 (กรมอัยการ)   พ.ศ. 2534 (สำนักงานอัยการสูงสุด)
เว็บไซต์: https://www.ago.go.th/
สิทธิชัย เกตุมณี
อัยการสูงสุด (อังกฤษ: Attorney General , ตัวย่อ : อสส.) คือตำแหน่งข้าราชการอัยการ ชั้น 8 และเป็นผู้บังคับบัญชาสูงสุดของพนักงานอัยการในสำนักงานอัยการสูงสุด  มีอำนาจในการเข้าไปดำเนินคดีได้ทุกศาลในราชอาณาจักร และสามารถมอบอำนาจหน้าที่ให้แก่พนักงานอัยการผู้ใต้บังคับบัญชาได้ โดยพนักงานอัยการนั้นมีหน้าที่เป็นทนายแผ่นดินหรือนักกฎหมายให้แก่รัฐ เป็นผู้รับผิดชอบการดำเนินคดีอาญาในนามของรัฐ
ส่วนสำนักงานอัยการสูงสุดเป็นองค์กรอิสระตามรัฐธรรมนูญที่ใช้อำนาจกึ่งตุลาการ รับพิจารณาสั่งคดีขึ้นสู่ศาลและว่าความ เพื่อปกป้องผลประโยชน์ของประชาชนและรัฐตามหลักนิติรัฐ
ในประเทศไทยแต่เดิมเรียกตำแหน่งนี้ว่า “อธิบดีกรมอัยการ”^ก  เมื่อครั้งสำนักงานอัยการสูงสุดเป็นหน่วยงานระดับกรม ซึ่งกรมอัยการก่อตั้งขึ้นมาเมื่อปี พ.ศ. 2436 สังกัดกระทรวงมหาดไทย จนวันที่ 28 กุมภาพันธ์ พ.ศ. 2534 คณะรักษาความสงบเรียบร้อยแห่งชาติ (รสช.) จึงได้มีประกาศคณะรักษาความสงบเรียบร้อยแห่งชาติ ฉบับที่ 47 และฉบับที่ 49 แยกกรมอัยการออกจากกระทรวงมหาดไทย ไปเป็นหน่วยงานราชการอิสระไม่สังกัดสำนักนายกรัฐมนตรี กระทรวง หรือทบวงใด แต่อยู่ภายใต้การกำกับดูแลของนายกรัฐมนตรีโดยตรง เพื่อให้เกิดประสิทธิภาพในการปฏิบัติหน้าที่ยิ่งขึ้น และเพื่อมิให้อิทธิพลทางการเมืองก้าวก่ายการดำเนินคดี ซึ่งจะทำให้เกิดความเป็นธรรมแก่ประชาชนโดยส่วนรวมยิ่งขึ้น มี ศ.ดร.โกเมน ภัทรภิรมย์ อธิบดีกรมอัยการขณะนั้นเป็น "อัยการสูงสุด" คนแรก
ปัจจุบัน ไพรัช พรสมบูรณ์ศิริ ดำรงตำแหน่งเป็นอัยการสูงสุด